རུས་མིང་ལྟར་མཚེ་ཁྲ་སྐལ་བཟང་རྒྱ་མཚོ་ཟེར།ཡང་ན་སྐལ་རྒྱམ་ཡང་འབོད།ཕ་ཡུལ་ཨ་མདོ་རྨ་ཆུ་རྫོང་དཔལ་བན་ཡུལ་ཚོའི་འབྲོག་པའི་ཁྱིམ་ཚང་ཞིག་ནས་འཚར་ལོངས་བྱུང་།ས་གནས་བོད་ཀྱིས་སློབ་གྲྭ་ཆུང་འབྲིང་བཏོན་རྗེས་ཀན་སུའུ་ཞིང་ཆེན་སྒྱུ་རྩལ་ཆེད་གཉེར་སློབ་གྲྭར་དང་ནུབ་བྱང་མི་རིགས་སློབ་ཆེན།གཞན་པེ་ཅིན་དང་ལན་ཀྲུའུ་སློབ་ཆེན་སོགས་ནས་རིག་གནས་སྣ་མང་སྦྱངས།ཀན་ལྷོ་ཁུལ་བོད་ཀྱི་ཟློས་གར་ཚོགས་པ་ནས་ལོ་ངོ་བཅོ་ལྔའི་རིང་བྱ་བར་ཞུགས།༩༥ལོར་སྒྲ་ཐག་༼ཨ་མདོའི་བུ་མོ་༽དང་༼ཀན་ལྷོའི་དཔྱིད་དཔལ་༽ཞེས་པ་གླུ་བ་ལྔའི་སྒྲ་བླངས་ནས་བཀྲམ།༢༠༠༧ལོར་ཨ་རིའི་གླུ་བའི་འགྲན་སྡུར་ཐོག་ཨང་དང་པོས་བྱ་དགའ་ཨ་སྒོར་ཁྲི་གསུམ་ཐོབ།ཆེད་བསྒྲིགས་འཁོར་ཐག་༼གནས་མཇལ་བ།༽ཟེར་བ་ཨ་རི་ནས་འགྲེམ་སྤེལ་བྱས།ཚིག་དང་དབྱངས་ཕལ་ཆེ་བ་རང་གིས་བརྩམས།༢༠༠༨ལོར་ནས་ཚོགས་པས་རྒྱལ་སྤྱིའི་རོལ་དབྱངས་དུས་སྟོན་སྟེང་ཐེངས་དང་པོ་གདན་ཞུ་བྱས།༢༠༡༡ལོར་ཐེངས་གཉིས་བ་གདན་ཞུ་བྱས།༢༠༠༩ལོར་ཟེར་བའི་རྒྱལ་སྤྱིའི་གཞས་པའི་འགྲན་ཚོགས་ཁྲོད་༼གནས་མཇལ་བ།༽ཟེར་བའི་འཁོར་ཐག་ལ་ཨེ་ཤ་ཡའི་འཁོར་ཐག་གྲགས་ཤོས་ཀྱི་འོས་གཞིར་བདམས་པ་དང་།འཁོར་ཐག་དེ་ཡི་ནང་ནས་༼དྲན་གླུ་དང་ངེད་གཉིས་ཀྱི་ལས་དབང་།༽གཉིས་ལ་ཨེ་ཤ་ཡའི་གཞས་སྣ་གྲགས་ཤོས་ཀྱི་འོས་གཞིར་ཀྱང་བདམས།གཞན་ཁྲོད་ནས་ཆེས་བཟང་བའི་གླུ་ཡི་འོས་གཞིར་བདམས།༢༠༡༠ལོར་ལྷོ་ཁོ་རི་ཡའི་རྒྱལ་སྤྱིའི་ངོ་འབག་འཁྲབ་སྟོན་དུས་སྟོན་ཐོག་ཐེངས་གཉིས་བའི་གདན་ཞུ་བྱས།༢༠༠༠ལོར་ཐེངས་དང་པོའི་གདན་ཞུ་བྱས་མྱོང་།༢༠༡༡ལོར་ཆེད་བསྒྲིགས་འཁོར་ཐག་༼སེམས་ནང་གི་བོད་ཡུལ།༽ལྷོ་ཁོ་རི་ཡ་ནས་སྒྲ་བླངས་ཏེ་ཨ་རི་ནས་འགྲེམ་སྤེལ་བྱས།༢༠༡༢ལོར་ཞེས་བས་རྒྱལ་སྤྱིའི་རོལ་དབྱངས་འགྲན་བསྡུར་ཐོག་༼སེམས་ནང་གི་བོད་ཡུལ།༽འཁོར་ཐག་བཟང་ཤོས་ཀྱི་འོས་གཞིར་བདམས།༢༠༠༧ལོ་ནས་བཟུང་ཨ་རིའི་ནས་བཅའ་སྡོད་བྱས་ཏེ་དུས་སྟོན་སྣ་ཚོགས་སྟེང་འཁྲབ་སྟོན་བྱེད་བཞིན་པ་ཡིན།